Diari Oficial de la Generalitat Valenciana


Sumari del DOGV 4348, del 02-10-2002 (2002/10968)

RESOLUCIÓ de 27 de setembre de 2002, de la Conselleria d'Economia, Hisenda i Ocupació, per la qual s'establixen els Servicis Essencials Mínims amb ocasió de la vaga plantejada en els servicis públics sanitaris d'Atenció Primària, Atenció Especialitzada, Residents en Formació, Inspecció Mèdica, SEU i SOU, SAMU, Diputació de València, Castelló i Alacant, en l'àmbit geogràfic de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4348

Data del DOGV
:   02-10-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/10505


Data del document
:   27-09-2002

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * servei sanitari
    * vaga
    * dret de vaga
    * legislació
    * professió sanitària

RESOLUCIÓ de 27 de setembre de 2002, de la Conselleria d'Economia, Hisenda i Ocupació, per la qual s'establixen els Servicis Essencials Mínims amb ocasió de la vaga plantejada en els servicis públics sanitaris d'Atenció Primària, Atenció Especialitzada, Residents en Formació, Inspecció Mèdica, SEU i SOU, SAMU, Diputació de València, Castelló i Alacant, en l'àmbit geogràfic de la Comunitat Valenciana. [2002/X10570]
  
Vistos els escrits de convocatòria de vaga de les organitzacions sindicals Confederació Espanyola de Sindicats Mèdics de la Comunitat Valenciana (CESM-CV), Convergència Estatal de Metges i ATS (CEMSATSE), SATSE i per CCOO, CSI-CSIF, FSP-UGT, SAE i STSPV-IV, per mitjà de convocatòria única les cinc assenyalades en últim lloc, que han tingut entrada en la Direcció General de Treball i Seguretat Laboral el 13 de setembre de l'any en curs, en virtut dels quals, donant compliment al requisit de preavís obligatori establit en l'article 3.3. del Reial Decret Llei 17/1977 de 4 de març, sobre relacions de treball, es comunica la realització d'una vaga en els servicis públics sanitaris d'Atenció Primària, Atenció Especialitzada, Residents en Formació, Inspecció Mèdica, SEU i SOU, SAMU, Diputació de València, Castelló i Alacant, en l'àmbit geogràfic de la Comunitat Valenciana amb iniciació el 2 d'octubre, i desenrotllament en els dies i hores establits en els mencionats escrits de convocatòria,
  
Atés que la vaga anunciada afecta un dret essencial constitucionalment protegit, la salut, que implica els servicis públics sanitaris prestats a través de l'administració valenciana en virtut de les normes d'atribució de competències, s'han de compatibilitzar, segons reiterada Jurisprudència del Tribunal Constitucional, el legítim dret de vaga reconegut en l'article 28 de la Constitució espanyola, amb els drets essencials dels ciutadans, i el nostre més alt Tribunal estableix la necessària relació entre els drets fonamentals, les llibertats públiques i els drets constitucionalment protegits (STC. 26/1981).
  
Atés que d'acord amb el que establix l'article 10.2 del RD 17/1977, quan la vaga afecte servicis públics de reconeguda i inajornable necessitat, i concórreguen circumstàncies d'especial gravetat, l'Autoritat competent podrà acordar les mesures necessàries per a assegurar el funcionament dels servicis.
  
Atés que ha sigut desconvocada la vaga plantejada per les organitzacions sindicals CCOO, CSI-CSIF, SAE i SATSE, i que este últim manté la vaga per a tot el personal d'infermeria que presta els seus servicis en l'Hospital General Universitari de València, Consorci Diputació-Conselleria de Sanitat.
  
Atés que amb la finalitat d'intentar un acord en el conflicte plantejat, i específicament en la concreció dels servicis essencials a establir durant el desenrotllament de la vaga, s'ha donat audiència a la Confederació Espanyola de Sindicats Mèdics de la Comunitat Valenciana, (CESM-CV), el dia 26 del present mes de setembre, sense haver obtingut acord quant als quiròfans programats en horari de matí, l'administració entén que la supressió de l'activitat en ells, podria significar en algun cas, risc greu per a la salut dels pacients.
  
Vist que la competència per a establir les mesures necessàries per al funcionament del servici públic prevista en l'article 10 del Reial Decret Llei 17/1977, de 4 de març, correspon al Consell de la Generalitat Valenciana i per delegació a la Conselleria d'Economia, Hisenda i Ocupació, en virtut del que disposa el Reial Decret 4.105/1982, de 29 de desembre, en el Decret 7/2002, de 25 de juliol, del president de la Generalitat Valenciana sobre assignació de competències, i el Decret 90/2001 de 22 de maig, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i de conformitat amb el que disposen els articles 28.2, 148.1.5a i 149.1.7ª de la Constitució espanyola i l'article 33.1 i 38 de l'Estatut d'Autonomia de la Comunitat Valenciana aprovat per Llei Orgànica 5/1982, d'1 de juliol.
  
Vist com qualsevol altre dret fonamental reconegut en la Constitució, el de vaga no és absolut i il·limitat, sinó que en el seu abast, jerarquia i ?limitabilitat?, tenen diferent significació, per la qual cosa, d'acord amb la doctrina establida pel Tribunal Suprem, ha d'establir-se una graduació jeràrquica entre estos, atenent les ?característiques- dels que estan en pugna, (STS 29-V-95, RJ 4395).
  
En la limitació de l'exercici de vaga per altres drets i pel respecte de béns constitucionalment protegits, el Tribunal Constitucional ha establit en la seua important Sentència de 8 d'abril de l98l, desplegada posteriorment, entre altres, per les Sentències núm. 26 i 33/81, 51 53/86, 27/89 i 43/90, que en la mesura en què la destinatària, i creditora dels servicis afectats per la vaga és la comunitat sencera i que estos són al mateix temps essencials per a ella, aquella no pot imposar el sacrifici dels interessos dels destinataris dels servicis mencionats, entenent que el dret de la comunitat a estes prestacions vitals és prioritari respecte del dret de vaga, sense que, d'altra banda, la consideració d'un servici com essencial signifique la supressió d'este dret per als treballadors ocupats en tal servici, sinó només l'adopció de les garanties necessàries per al seu manteniment; assenyalant-se finalment que si la vaga ha de mantindre una capacitat de pressió suficient com per a aconseguir les seues objectius enfront de l'empresa, en principi destinatària del conflicte, no ha de ser-li afegida la pressió addicional del dany innecessari que sofrix la comunitat com a usuària dels servicis públics.
  
Vist que si bé la continuïtat del servici ha de quedar assegurada durant la vaga, l'establiment dels servicis mínims ha de realitzar-se amb un criteri restrictiu, sense pretendre aconseguir el nivell de funcionament habitual, i que ha d'existir una raonable adequació o proporcionalitat entre la protecció de l'interés de la comunitat i la restricció imposada a l'exercici del dret de vaga, entre els sacrificis que s'imposen als vaguistes i els que patisquen els usuaris, (SSTC 51/86, 53/86, i 123/90, entre altres)
  
De tot el que s'ha assenyalat es conclou que en l'adopció de les mesures necessàries per a assegurar el funcionament d'estos, segons disposa l'article 10.1 del RD 17/1977 mencionat, ha de conjugar-se l'atenció dels servicis essencials per a la comunitat amb l'exercici del dret de vaga dels treballadors per a la defensa dels seus interessos, per la qual cosa s'ha de limitar este en la justa i estricta mesura per al manteniment del dit servici, manteniment que implica únicament la prestació dels treballs necessaris per a la cobertura mínima dels drets, llibertat o béns que el propi servici satisfà, però sense aconseguir el nivell de rendiment habitual, ni assegurar el seu funcionament normal, i el Tribunal Constitucional establix que els servicis mínims afecten a la part de l'activitat que es jutja no susceptible d'interrupció per a no danyar irremeiablement els drets fonamentals, les llibertats públiques i els béns protegits constitucionalment.
  
Vist que el servici públic afectat té en este cas caràcter d'essencial per a la comunitat, i la seua salvaguarda és de reconeguda i inajornable necessitat, de manera que no pot quedar paralitzat el seu exercici pel del dret de vaga. Oït el comité de vaga sobre l'establiment dels servicis mínims, s'ha aconseguit acord excepte en el cas dels quiròfans programats en horari de matins que l'administració manté perquè la seua supressió podria significar en algun cas, risc greu per a la salut dels pacients donat el plantejament de la vaga.
  
El fet que esta estiga programada en horari de 8,30 a 10, no permet afirmar que la lesió del bé constitucionalment protegit i perjudicat, el dret a la salut, siga de poca importància ja que els dies 2, 7, 11, 16, 23 i 30 del pròxim octubre en què està anunciat el cessament en la prestació sanitària, alteren l'activitat normal de totes les setmanes del mes, amb la transcendència que això suposa per a les activitats que es realitzen en l'àmbit dels servicis públics de què es tracta, i que pot resultar afectada de mode substancial la salut de la població.
  
Vist que en la present resolució s'han complit totes les prescripcions normatives de caràcter general, així com les específiques reguladores de la matèria concreta, el director general de Treball i Seguretat Laboral, resol:
  
Primer
  
Als efectes previstos en l'apartat 2n de l'article 10 del Reial Decret 17/1977, de 4 de març, es determinen les mesures necessàries per a assegurar el funcionament dels servicis públics sanitaris dependents de la Conselleria de Sanitat en tota la Comunitat Valenciana, que s'estimen essencials per a la comunitat, en la vaga convocada per als dies 2, 7, 11, 16, 23 i 30 d'octubre de 2002, en horari de 8.30 a 10.00 hores, que queden establits com a continuació s'especifica:
  
A. Hospitals:
  
I. Els propis dels diumenges en els servicis següents:
  
1) Sales d'Hospitalització.
  
2) Servicis Centrals urgents.
  
3) Quiròfans d'Urgència.
  
4) Portes d'urgència.
  
II. En els següents servicis, els propis d'una jornada habitual:
  
1) Diàlisi.
  
2) Radioteràpia.
  
3) Oncologia.
  
4) Programa de Trasplantaments.
  
5) UCI
  
6) Unitats de Reanimació.
  
7) Quiròfans programats en horari de matins.
  
B. SAMU- CICU: Els servicis propis d'una jornada habitual.
  
C. Centres de salut i centres d'especialitats: es prestaran com a mínim els servicis propis d'un dissabte.
  
D. Assistència pública domiciliària: els servicis propis dels diumenges.
  
E. Centre de transfusions: el 50% del personal que presta servici en jornada habitual.
  
Segon
  
Els servicis essencials mínims que s'establixen en virtut de la present resolució, podran ser modificats tenint en compte l'essencialitat del bé protegit i la responsabilitat de l'administració amb vista a l'establiment de les garanties necessàries per a assegurar-ne el manteniment.
  
Tercer
  
Els servicis essencials establits en la present resolució, no podran ser pertorbats per alteracions o aturs del personal designat per a la seua prestació. En cas de produir-se seran considerats il·legals i els que els ocasionen incorreran en responsabilitat, que els serà exigida d'acord amb l'ordenament jurídic vigent.
  
Quart
  
El que disposa esta resolució no suposarà cap limitació dels drets que la normativa reguladora de la vaga reconega el personal en la dita situació no empleat en la cobertura dels servicis mínims establits, ni tampoc afectarà la tramitació o els efectes de les peticions que motiven la vaga.
  
Cinqué
  
La present resolució entrarà en vigor el mateix dia de la notificació a les parts.
  
Que s'advertisca amb la notificació, que esta no és definitiva en via administrativa, i que es pot interposar dins del termini dels deu dies següents a la notificació, recurs administratiu davant la Sala Contenciosa Administrativa del Tribunal Superior de Justícia de la Comunitat Valenciana, conforme al que disposen els articles 114 i següents de la Llei 29/1998, de 13 de juliol, reguladora de la Jurisdicció Contenciosa Administrativa.